b'\n_START_ARTICLE_\nGensai Kavakamis\n_START_PARAGRAPH_\nKawakami Gensai (\xe5\xbd\xa6\xe6\x96\x8e,\xe6\xb2\xb3\xe4\xb8\x8a; 1834\xc2\xa0m. gruod\xc5\xbeio 4 d.\xc2\xa0\xe2\x80\x93 1871\xc2\xa0m. sausio 13 d.)\xc2\xa0\xe2\x80\x93 japon\xc5\xb3 karys, vienas i\xc5\xa1 keturi\xc5\xb3 did\xc5\xbei\xc5\xb3j\xc5\xb3 Hitokiri (pa\xc5\xbeod\xc5\xbeiui: \xe2\x80\x9e\xc5\xbdmoni\xc5\xb3 \xc5\xbeudikas\xe2\x80\x9c), kovoj\xc4\x99s prie\xc5\xa1 vakarie\xc4\x8dius \xc4\xafsileid\xc5\xbeiant\xc4\xaf Tokugavos \xc5\xa1iog\xc5\xabnat\xc4\x85, nor\xc4\x97damas, kad visi svetim\xc5\xa1aliai b\xc5\xabt\xc5\xb3 i\xc5\xa1vyti._NEWLINE_Sakoma, kad i\xc5\xa1 pirmo \xc5\xbevilgsnio j\xc4\xaf buvo galima sumai\xc5\xa1yti su berniuku ar net mergaite, ta\xc4\x8diau jo prigimtis buvo visi\xc5\xa1kai prie\xc5\xa1inga. I\xc5\xa1 ties\xc5\xb3 jis buvo \xc5\xa1altas, disciplinuotas ir gerai visk\xc4\x85 apgalvojantis karys. Taip pat sakoma, kad jis buvo pavojingiausias i\xc5\xa1 vis\xc5\xb3 4 Hitokiri.\n_START_SECTION_\nBiografija\n_START_PARAGRAPH_\nKawakami buvo nepraktikuojantis budistas, bet uoliai studijavo budizm\xc4\x85. Gensai naudojo \xe2\x80\x9e\xc5\xbeaibo\xc2\xa0\xe2\x80\x93 greitumo\xe2\x80\x9c Furanui kenjutsu kovos stili\xc5\xb3, dar vadinam\xc4\x85 Shiranui\xc2\xa0\xe2\x80\x93 ryu. \xc5\xa0is Hitokiri buvo lojalistas ir imperijos patriotas, kas tais laikais buvo vadinami \xe2\x80\x9eIshin Shishi\xe2\x80\x9c grupe. D\xc4\x97l toki\xc5\xb3 \xc4\xafsitikinim\xc5\xb3 ir nepaprast\xc5\xb3 fechtavimosi kardu geb\xc4\x97jim\xc5\xb3, jis tapo Hitokiri, arba elitiniu samurajumi-\xc5\xbeudiku, kuris aistringai tarnavo imperijai.\n_START_SECTION_\nPaskutinieji Hitokiri gyvenimo metai\n_START_PARAGRAPH_\nKawakami dar labiau i\xc5\xa1gars\xc4\x97jo dienos \xc5\xa1viesoje nud\xc5\xabr\xc4\x99s Sakum\xc4\x85 \xc5\xa0\xc5\x8dzan, \xc4\xaf\xc5\xbeym\xc5\xb3j\xc4\xaf japon\xc5\xb3 politik\xc4\x85 ir mokslinink\xc4\x85. Gensai taip pat buvo \xc4\xaftariamas ir d\xc4\x97l kit\xc5\xb3 teroro akt\xc5\xb3, bet niekas to ne\xc4\xafrod\xc4\x97 net iki \xc5\xa1i\xc5\xb3 dien\xc5\xb3. Prasid\xc4\x97jus Meid\xc5\xbei, u\xc5\xbesibaigus samuraj\xc5\xb3 eroms, trump\xc4\x85 laik\xc4\x85 \xc5\xa1is Hitokiri mok\xc4\x97si samuraj\xc5\xb3 filosofijos. Deja, jo id\xc4\x97jos apie Japonijos izoliacij\xc4\x85 nepatiko vyriausybei. Jis d\xc4\x97l nepateisinam\xc5\xb3 kaltinim\xc5\xb3 buvo suimtas ir nuteistas mirties bausme ketvirtaisiais Meid\xc5\xbei eros metais\xc2\xa0\xe2\x80\x93 1871-aisiais.\n_START_SECTION_\nKawakami Gensai prototipas\n_START_PARAGRAPH_\nKenshin Himura\xc2\xa0\xe2\x80\x93 pagrindinis anime \xe2\x80\x9eRurouni Kenshin\xe2\x80\x9c veik\xc4\x97jas yra netikslus Kawakami Gensai prototipas. Pastarasis, skirtingai nei pats Kawakami, liov\xc4\x97si \xc5\xbeudyti.'